তিনি আর কখনোই তার কোন সভা -সমাবেশের ছবি সহ নিউজ লেখার আবদার করবেন না। নগরীর কোন সমস্যা – সম্ভবনার কথা তুলে ধরার জন্য পরামর্শ দিবেন না। কোন সংবাদ লেখার জন্য দাবী খাটিয়ে আদরের সুরে গালি দিবেন না । কোন আবদার অনুরোধ বা অনুনয় বিনয় ছাড়াই তার মৃত্যুর পর গণমাধ্যম তাকে নিয়ে একের পর এক মোটা হরফে বিশাল শিরোনাম করেছেন, তার দূর্লভ ছবি প্রকাশ করে সম্মান জানিয়েছেন। বিশেষ করে বরিশালের স্থানীয় পত্র-পত্রিকা ও সর্বপরি বরিশালবাসীর যে শ্রদ্ধা ও ভালবাসা মৃত্যুর পরে হিরন ভাই পেলেন তাতে বলতে হচ্ছে ‘ বাদশা তোমায় ছেলাম’। সারা জীবনটাই তুমি হাসি খুশিতে মেতে ছিলে। সবাইকে কাদিয়ে নিজে হাসি মুখে চলে গেছো। এপার ও ওপার দুই পারেই তুমি জনতার ভালবাসায় সিক্ত হয়েছো। কথায় আছে ‘ এ ধরায় তুমি যখন এসেছিলে, তখন তুমি কেদেছিলে, হেসেছিল সবে’। আর যে দিন তুমি চলে গেলে হাসি মুখে তখন কাদলো সবাই।